Kaŝbazaro

Kaŝbazaro (angle cryptomarket) aŭ malhelreta bazaro (angle darknet market)  estas komerca retejo sur TTT, kiu operacias per kaŝretoj kiaj Tor aŭ I2P.  Ili funkcias ĉefe kiel nigraj bazaroj, vendante aŭ maklerante la vendon de drogoj, ciberarmiloj, armiloj, falsa mono, ŝtelitaj kreditkartaj detaloj, falsitaj dokumentoj, senkontrolaj medikamentoj, anabolaj steroidoj, kaj aliaj kontraŭleĝaj varoj kune kun la vendado de laŭleĝaj produktoj. En decembro 2014, studo de Gareth Owen el la Universitato de Portsmouth sugestis, ke la duaj plej popularaj retejoj sur Tor estis kaŝbazaroj.

Sekvante la ŝablonon evoluigitan de Silk Road, hodiaŭaj kaŝbazaroj karakteriziĝas per sia uzado de anonima reto (tipe Tor), pago per Bitmono aŭ alia ĉifromono, kaj eBay-stila sistemo por lasi rimarkojn pri vendistoj.

Referencoj

Kategorio:Drogoj
Kategorio:Interreto
Kategorio:Nigra merkato